《送黄愧知返闽》
明代·张嗣纲

漫携书剑过端州，端水源来处处流。绛帐昔誇桃李富，黄堂今际凤凰游。

无鱼肯信空弹铗，跨鹤那堪独漾舟。归去八闽多著述，词华应续鲁春秋。

作者简介：张嗣纲，字效忠。清远人。少怀大志，及长，闭户潜修，于经史外，更习《六韬》《三略》。明神宗万历十六年（一五八八）、二十二年（一五九四）、二十五年（一五九七）连中三榜武魁。按例，官拜新安南头参将，年八十有五而卒。有《戈馀诗草》二卷。事见民国《清远县志》卷一〇。